Editha Stein - Vicipaedia

# Editha Stein

### E Vicipaedia

Sancta Teresia Benedicta a Cruce (Editha Stein)
Virgo, Martyr
Natus | 12 Octobris 1891
Mortuus | 9 Augusti 1942
Beatificatio | 1987
Canonizatio | 1998
Dies festae | 9 Augusti
Patronus | Europa
Index Sanctorum

Editha Stein, nomine regulari Teresia Benedicta a Cruce (12 Octobris 1891–9 Augusti 1942), sancta Catholica Romana Carmelita monacha, philosopha, feminista, martyr apud Auschwitz.

Editha nata est Vratislaviae (Polonice: Wroclaw) in Silesia, ex familia Iudaica Orthodoxa. Anno 1904 abiurata fide facta est atheista. In Universitate Gottingensi studuit cum Edmundo Husserl, quem secuta est in Universitatem Friburgensem in Brisgovia, ut eum adiuvaret munere functa assistentis academici. Anno 1916 facta est doctor philosophiae (summa cum laude) illic conscripta dissertatione cui titulus "De quaestione Empathiae." Facta est membrum universitatis Friburgensis.

Quaerebat autem ardenter veritatem, nam postea dixit: "hoc erat quasi modus meus orandi."

Anno 1921: apud amicos Christianos vocata et feriarum diebus apud eos vivens, in eorum bibliotheca librum invenit, quem Sancta Teresia de Avila de vita sua scripserat, et cognoscendi studio arreptum per totam noctem legit. Mane autem, librum deponens, dixit: "Haec est veritas!"

Ubi primum baptizata est, statim volebat Carmelita fieri. At sacerdos ille, qui ei consulebat, eam ab eo consilio revocavit: existimabat enim, cum esset et doctissima et piissima, eam utiliorem fore in mundo, si in universitate doceret.

Anno tamen 1933, Adolphus Hitler cancellarius factus vetuit Iudaeos docere; quare Editham universitatem relinquere oportuit. Carmelita facta est, nomine Teresia Benedicta a Cruce. Brevi tempore interiecto ei monasterium, quod in Germania situm esset, relinquendum fuit, ne sorores in periculum deduceret, ideoque monasterium petivit in Batavia situm. Soror eius Rosa Stein, quae et ipsa baptizata erat, cum ea venit, et in monasterio perfugium habuit.

Attamen Nazistae omnes Iudaeos interficere conati, etiam eos qui Christiani Catholici Romani facti erant, monasterium intraverunt, ubi Editham cum sorore invenerunt abstuleruntque.

Cepit autem Editha manum sororis suae: "Veni, inquit, pro populo nostro imus."

Ad Auschwitz cum venissent a.d. v idus Augustas, statim gazatae sunt.

Patrona facta est Editha Europae a Johanne Paulo Papa II, anno 2000.

## [recensere] Nexus externi

| Vide Editha Stein in Victionario.

| Vicimedia Communia plura habent quae ad Editha Stein spectant.

Receptum de "http://la.wikipedia.org../../../e/d/i/Editha_Stein_1a0b.html"

Categoriae: Sancti | Philosophi | Carmelitae | Martyres

##### Views

- Res
- Disputatio
- Emendatio recentissima

##### communitas

- Invitatio
- Taberna
- Adiutatum
- Donationes

##### Quaerere

##### Linguis aliis

- Česky
- Deutsch
- English
- Esperanto
- Español
- Suomi
- Français
- Hrvatski
- Magyar
- Bahasa Indonesia
- Italiano
- 日本語
- Lietuvių
- Nederlands
- Polski
- Português
- Русский
- Slovenčina
- Svenska
- Kiswahili
- Türkçe